FUNET-yhdistys

Kokous tiistaina 7.5.2004 klo 10.00 – 15.35.

Kokouspaikka: Vallila, Helsingin Yo

Kutsutut ja läsnäolijat:

Lars Backström, Helsingin yliopisto tietotekniikkaosasto
Kari Karlson, Ilmatieteen laitos
Eino Savola, VTT, poissa
Ari Kekäläinen, Pohjois-Savon ammattikorkeakoulu
Jukka Orajärvi, Oulun seudun ammattikorkeakoulu
Paavo Moilanen, Oulun yliopiston atk-keskus
Jaakko Riihimaa, Seinäjoen ammattikorkeakoulu
Kristel Sarlin, Teknillinen korkeakoulu
Kuno Öhrman, SHH 
Niklas Sjöström, Åbo Akademi
Tuomo Myllynen, TaY, yliopistojen atk-keskusten pääsihteeri
Timo Pitkäranta, Vaasan AMK

Asiantuntijat:
Markku Suvanen, Opetusministeriö 

Markus Sadeniemi, CSC 
Janne Kanner, CSC
Juha Oinonen, CSC
Klaus Lindberg, CSC 

1. Kokouksen avaus
  - Todettiin läsnäolijat
  - Hyväksyttiin asialista, lisäyksellä Oulu/tekijänoikeusasioista  kohtaan 4.1. tiedoksi
  - Hyväksyttiin edellisen kokouksen pöytäkirja

2. Vuosikokouksen valmistelu

2.1. Tietoliikenneyhteydet
a) raportointi, projekti IPv4-palvelun palvelutasomäärittelystä ja siihen liittyvästä raportoinnista
-- ei viedä varsinaisesti vuosikokoukseen, tulee esille Funet-raportoinnissa

b) runkoverkon päivityshanke 2004
-- kuultiin ajankohtaiskatsaus (Juha Oinonen, erillinen kalvosarja/Yhteyshankinta)

2.2. Peruspalvelut
-- www-cache
WWW-cachen tarpeellisuudesta on tehty kysely asiakkaille, Janne Kanner esitteli katsauksen palvelun tulevaisuuteen. Merkitys on nyt vähäinen. Kyselyyn vastasi kuusi kahdeksasta käyttäjästä. Viisi vastanneista oli lopettamassa käytön. Todettiin,. että palvelu lakkautetaan vuoden 2004 loppuun mennessä. Asiasta tulee maininta vuosikokouksessa, mutta ei varsinaisesti omana asiana esillä.

-- verkkotunnuspolitiikan päivittäminen (Janne Kanner)
Viimeksi esiteltyä luonnosta ei ole muuetttu. Se viedään vuosikokoukselle kannanottona. Janne esittelee siellä asian.

-- postipalvelinten uudistus, katsaus (Janne Kanner)
Varapostipalvelu on lakkautettu. Asiasta on tiedotettu. Uusi palvelu varaposti.funet.fi on koekäytössä, pilot-käyttäjiä otetaan vastaan. Ensisijaisena kohderyhmänä pienet organisaatiot. Asiasta laaditaan n. 10 minuutin tietoisku vuosikokoukseen.

2.3 Kehityshankkeet
a) palvelinvarmennetyöryhmä, tilannekatsaus (Janne Kanner)
-- valtakirjat lähetetty allekirjoitettaviksi 7.4., 33 valtakirjaa on tullut. Hankintalainsäädäntö viivästää hankkeen etenemistä, joten päätös asiassa siirtyy elokuuhun 2004, tavoite on elokuun lopussa. Hankintaan voi liittyä myöhemminkin, ja voi myös jättää hankinnan tekemättä, vaikka on valtuutuksen antanutkin. Vuosikokoukselle tiedotetaan tilanteesta

b) WaveLAN roaming –hanke (Juha Oinonen, erillinen kalvosarja / WLAN verkkovierailu)
-- Työvaliokunnalle esitettiin tilannekatsaus. Vuosikokoukseen tiedoksi pilottien jatkaminen sekä Radius- että Shibboleth –pohjaisena. Konkreettisista käyttömääristä ei ole vielä tietoa, sitä aletaan saada, kun juuripalvelin otetaan käyttöön.

2.4. Muuta valmisteltavaa
-- FICIX-politiikka (Juha Oinonen, erillinen kalvosarja / FICIX-politiikka). Politiikka on kirjoitettu, ja muodoltaan sangen yleinen. Todettiin, että Oinonen toimittaa politiikan työvaliokunnan postilistalle kommentointia varten. Tavoitteena on kannanotto vuosikokoukselle. Asiasta päätetään postilistakeskustelun perusteella.

-- Verkon laatuasiat (Juha Oinonen, erillinen kalvosarja / Verkon laatuasiat). Runkoverkon reitittimissä on todettu pakettihukkaa, vika on löytynyt (vajaatehoinen ethernet-kytkin) Maaliskuussa on laatu ollut ”alimmillaan”, nyt parantunut. Mittauksia on tehty CSC:n konesalissa. 

Varayhteyspalvelun osalta todettiin, että se tuodaan esille vuosikokouksessa sopivassa kohdin. Nyt käyttö on vähäistä (vain Oulu hyödyntää)

-- Funet nyt rekisteröity tavaramerkkinä, kts. http://tavaramerkki.prh.fi . Todetaan myös vuosikokouksessa.

-- Organisaatiokohtainen verkkotunnuspolitiikka: Todettiin, että Kristel lähettänyt asiaan liittyvää materiaalia. Ei oteta erikseen esille vuosikokouksessa, mutta Janne Kanner mainitsee asiasta sopivassa yhteydessä.

-- Etäkäytön edistäminen: Jo viime kokouksessa todettiin, että ollut riittävästi esillä työvaliokunnassa (VPN).

-- Funet-käyttösäännöt ja eettiset ohjeet: Todettiin, että jotain sanontoja nyt FUNET:n sivuilla esillä olevaan ohjeistukseen olisi syytä tarkistaa vielä ennen vuosikokousta. Asia siirrettiin Pöpö –työryhmän tarkistettavaksi, Kristel vie terveiset sinne. Todettiin myös, että FUNET-sopimusten liitteenä on jaettu käyttösäännöt.

-- PÖPÖ-ryhmän tulosten esittely: Security –ryhmä on ottanut itselleen uuden nimen, Pöpö. Tavoitteena saada ylläpitäjille selkänojaa siihen, mitä voi tehdä, kun tietoturvaa uhkaava tilanne on päällä. Periaate: ”Ylläpitäjillä on velvoite, että syntyy mahdollisimman vähän vaaraa yksityisyyden suojalle”. Ryhmä on kartoittanut asiaan liittyviä eri aihealueita, ja koonnut ne yhteen kuvaan. Työ on kesken, mutta vuosikokouksen listalle otetaan asiasta n. puolen tunnin esitys, Pöpö-ryhmä sopii esityksen pitäjästä tarkemmin.

-- Kouluverkkoasia: Tavoitteena, että vuoden 2005 loppuun mennessä koulut, yliopisto tms. toimijat ovat laajakaistan piirissä. Kouluille on varattu rahoitusta, OPH hoitaa. Vuoden 2003 syksyllä tilanne Suomessa oli sellainen, että kaksi kolmasosaa kouluista oli kiinteiden yhteyksien piirissä. Kouluverkon osalta ei OpM:llä ole muutoin erityistä aktiviteettia. Todettiin, ettei asiaa viedä vuosikokoukseen.

-- Työryhmälista: Todettiin, ettei ole vuosikokousasia. Työryhmälistaan voitaisiin laittaa erillinen linkki, nyt pöytäkirjojen liitteenä.

-- VOIP-selvitys: VoIP tuntuu asiana olevan jäsenistöä kiinnostava. Asian tiimoilta on teetetty diplomityö, mutta siitä ei ole varsinaisesti tiedotettu. Todettiin, että työvaliokunnan postilistalle samoin kuin vuosikokousmateriaaliin tuodaan linkki ko. diplomityöhön. Todettiin myös, että pyydetään Raimo Kantolalta n. puolen tunnin alustus vuosikokoukseen aiheena ”orkeakoulujen puhelinliikenteen järjestäminen”.

-- Videoneuvottelutekniikka: Tavoitteena palvelukonsepteja tuottava yhteisprojekti, joka helpottaisi videoneuvottelujen käyttöönottoa. Lähes valmis toimeksiantokuvaus on esitelty yo:n atk-johtajille, Aapa-päivillä asia esilä 3-4.6. Rahan ”kotipesä” on CSC, ja asiaa viedään Jani Tiihosen esityksen pohjalta. Suunnitelma on käytettävissä ennen kesäkuun alkua, tavoite on saada ensi syksynä hankkeeseen täyspäiväinen henkilö, jolla on tukenaan erillinen ohjausryhmä. Jani Tiihonen esittelee asian vuosikokoukselle.

-- Käyttöehtojen tarkentaminen ja liikenteen rajoituskeinot: Juha Oinonen kertoi Jyväskylän liikenteen rajoituskonseptista, ja todettiin myös Otaniemen ratkaisut. Asetettiin tavoitteeksi 2-3 esitystä vuosikokoukseen: esim. Risto Sulander Jyväskylästä (Lasse kysyy); TTY tai TTKK (Tuomo tiedustelee TTY:stä ja Kristel selvittää TTKK:n mahdollisuudet alustukseen). Yleisesti todettiin, että liikenteen kasvu on ollut maltillista. Ongelmana on enemmänkin liikennetyyppi kuin volyymi, eli ei-toivotun liikenteen rajoittaminen.

2.5. Vuoden 2005 kustannustaso, OPM:n osuus sekä asiakaskohtainen laskutus 2005, arvio
Sadeniemen mukaan ei mitään dramaattista ole näköpiirissä, vuotta 2005 pyritään ennakoimaan. Suvasen mukaan rahoitustilanne ainakin ensi vuoden osalta tuntuu olevan ok, vaikka rahoitustilanne on OpM:ssä kiristymässä, koska kehityshankkeita ei ole saatu läpi. Todettiin, että sadeniemi pitää vuosikokouksessa ensi vuoden näkymistä n. 15 min. katsauksen.

2.6. Opetusministeriön puheenvuoro vuosikokouksessa
Puhujaksi pyydetään Sakari Karjalaista. Puheenvuorossa tulisivat esille Funet 20 vuotinen taival, sekä nykyinen kansainvälisten asioiden merkitys ja rooli niin EU:n kuin Pohjoismaiden osalta. Puheenvuoro synkronisoidaan myös Raimo Kantolalta pyydettyyn puheenvuoroon.

2.7. Funet - 20 vuotta: Juhlaesitelmä vai katsaus?
Käsittely yhdistettiin edelliseen kohtaan 2.6.

2.8. Vuosikokousasiat
-- Työvaliokunnan toimintaraportti: Riihimaa laatii ja toimittaa jaettavaksi osana vuosikokousmateriaalia.

-- Kannanotot: Vuosikokoukseen viedään kannanottoina Verkkotunnuspolitiikka ja FICIX-politiikka.

-- Toimintakauden 2004/2005 tehtävät: Otettiin pohjaksi kuluneen kauden lista. Päätettiin poistaa roskapostiasia (Pöpö hoitaa), varmenneasia (hoidettu), liikenteen kasvun rajoittaminen (ainakin vuoden tauko, koska ei nyt varsinainen ongelma), sekä kannanotto OpM:n kehittämissuunnitelmaan (ei ajankohtainen). Uusina esityksinä pohdittiin Korkeakoulujen puhelinpalveluita (VoIP), VAHTI-kysymyksiä (valtionhallinnon tietoturvallisuustyön seuraaminen), sähköistä asiointia, Haka-infrastruktuuria sekä turvattuihin yhteyksiin liittyviä asioita.

Päädyttiin esittämään tehtäviä seuraavan alustavan listan mukaisesti:
a) CSC:n avustaminen teknisten päivien ohjelmasuunnittelussa
b) Kansainvälisen yhteistyön koordinointi
c) Funet-yhteisön tukeminen kannanotoilla ja linjapäätöksillä
d) Työryhmien työn seuranta
e) Funet-verkon palvelujen laadunseurannan kehittäminen
f) Verkkovierailujen, autentikoinnin sekä HAKA-infrastruktuurin ja sähköisen asioinnin edistäminen
g) Videoneuvottelukäytäntöjen kehittymisen seuranta
h) Korkeakoulujen puhelinpalvelujen kehittäminen
i) Valtionhallinnon tietoturvallisuustyön seuraaminen (VAHTI)
j) Turvattujen yhteyksien edistäminen

-- Työvaliokunta kaudeksi 2004/2005: Lasse on pyytänyt entiseen tapaan halukkaita ilmoittautumaan. Hän itse ei jatka enää ensi kaudella, hänen sijastaan HY:ltä tullee edustajaksi Tapani Ylivirta. Keskusteltiin myös varahenkilöjärjestelmästä, mutta sitä ei katsottu tarpeelliseksi, koska kaikki halukkaat ovat yleensä päässeet valiokunnan toimintaan mukaan.

-- Muut vuosikokous asiat: Käytiin läpi vuosikokouksen kutsuluonnos, ja sitä täydennettiin ”Kysymys-vastaus –sessiolla”.

3. Kuulumisia

3.1. Funet
Keskusteltiin liikennemääristä, joiden ei todettu kasvaan, pikemminkin vähentyneen. CSC muuttaa 2005. Muuttovalmius ihmisille 15.3.2005, laitetilat aiemmin, joten järjestelmien muuttoaikataulu lienee tammi-helmikuu 2005.

Tarkistettavana on myös, tulee PoP-pisteille VAHTI työn tuloksena jotain suojausvaatimuksia.

Keskusteltiin sknadimerkkien tarpeellisuudesta domainnimissä. Lausuntokierros meneillään liittyen yksityishenkilöiden domaineihin. Asiasta ei esitetä lausuntoa vuosikokouksessa.

3.2. Kansainväliset yhteistyötahot
NoedUnet-hanke ei ole kuollut, vaan Tanska ja Norja ovat tuottaneet papereita perustutkimusluonteisesta, ”Center of Exellence” –tyyppisestä hankkeesta. 

Suomen Akatemialla on 20 Meur rahoitus haussa, ja fysiikan laitokset ovat hakeneet rahoitusta ”Materials grid”-projektiin (Oulu, Turku, Lappeenranta, Tampere, HY, TTKK).

Terena-konferenssi Rhodoksella kesäkuun toisella viikolla.

European Networking Policy Group:n (ENPG) kokous ennen juhanusta, siellä esillä 6. puiteohjelman mukainen verkon hankinta ja päivitys.

3.3. Haka-tilanne
Varsinainen Haka päättyi helmikuussa 2004. Tulos on kansallinen käyttäjähallinnon infra, joka pohjautuu Shibboleth:n. Infran rakentamista varten ohjausryhmä, joka edistää ja koordinoi sen rakentamista.

NELLI-portaali on ”Shibboleth:oitu” koekäyttöön. Uusi pilottikierros on käynnistetty, mm. oppimisympäristöjä silmällä pitäen. Käyttäjähallintokoulua jatketaan. Koulutusta Shibboleth:sta on tulossa.

4. Tiedoksi
4.1.  Oulun yo on laatinut tekijänoikeuksiin liittyvää lomakkeistoa, joka oli esillä kokouksessa. Todettiin, että virtuaali-AMK:lla on yhteinen ohjeistus asiasta.

4.2. Todettiin OpM:n koulutuksen ja tutkimuksen tietoyhteiskuntaohjelma.

5. Muut asiat
Muita asioita ei ollut. 

6. Kokouksen päättäminen

Päätettiin kokous 15.35.

Pöytäkirjan vakuudeksi

Jaakko Riihimaa
sihteeri